Некалькі нядаўніх навуковых працаў паказалі, што крумкачы знаходзяцца сярод “эліты” самых разумных птушак і нават жывёл увогуле. Аднак не зразумела, якія менавіта фактары прывялі да параўнальна хуткай эвалюцыі іх разумовых здольнасцяў. Згодна з агульнапрынятай гіпотэзай, менавіта жыццё ў сацыяльных групах можа служыць асноўным “рухавіком” развіцця некаторых стуктур мозгу, асабліва калі індывідуальныя птушкі могуць распазнаваць іншых індывідуальных птушак і запамінаць узаемадзеянні з імі. З такімі ведамі жывёлы могуць пазбягаць канфліктаў з больш высокарангавымі асобінамі у сваёй групе або ствараць альянсы з іншымі для лепшага выкарыстання абмежаваных рэсурсаў. Навукоўцы забяспечылі GPS-GSM перадатчыкамі 30 крумкачоў, прылады запісвалі месцазнаходжанне птушак штогадзіну іперадавалі дадзеныя пра гэта ў выглядзе смс-паведамленняў. .Дзякуючыгэтаму на працягу 4 гадоў даледаванняў былі адзначаныя перамяшчэнні птушак нават да 160 км за дзень! Дадаткова яшчэ 332 крумкачы ў Аўстрыі і Італіі былі індывідуальна пазначаныя каляровымі кольцамі і крыламеткамі і іх паводзіны назіраліся ў двух месцах таксама гадамі.